
84. Zaključci sa 84. Elektroničke sjednice Školskog odbora Ugostiteljske škole Opatija održane 20. rujna 2024. godine.

DNEVNI RED

1. Donošenje Odluke o raspisivanju javnog natječaja za zakup dijela poslovnog prostora u vlasništvu škole.
2. Izbor osiguravatelja učenika u školskoj godini 2024./2025.


Točka 1.
Na temelju članka 6. Zakona o zakupu i kupoprodaji poslovnog prostora (N.N. 125/11, 64/15, 112/18), članka 11. u vezi s čl. 15. Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (Klasa: 022-04/17-01/32, Urbroj: 2170/1-01-01/5-17-12) od 11. rujna 2017. godine te Odluke o Izmjenama i dopunama cit. Odluke (Klasa: 022-04/20-01/39, Urbroj: 2170/1-01-01/6-20-12) od 26. listopada 2020. godine, Školski odbor na elektroničkoj sjednici održanoj 20. rujna 2024. godine, jednoglasno donosi

O D L U K U
o raspisivanju javnog natječaja za davanje u zakup dijela poslovnog prostora koji je u vlasništvu Ugostiteljske škole Opatija
I
Ugostiteljska škola Opatija raspisat će javni natječaj za zakup dijela prostora u svom vlasništvu, i to radi postavljanja samoposlužnih aparata za kavu i tople napitke (dalje u tekstu: aparati), na lokacijama kako slijedi:
Zgrada Škole na adresi Drage Gervaisa 2, Opatija, u ulaznom holu u prizemlju zgrade, ukupne površine 1,50 m2 - 1 (jedan) aparat, Zgrada Škole na adresi E. Kumičića 14, Opatija, u hodniku na prvom katu zgrade, ukupne površine 1,50 m2 - 1 (jedan) aparat.
II
Za provedbu javnog natječaja imenuje se Povjerenstvo u sastavu:
1. G.V.G.
2. A.P .K.
3. L.P.
III
Povjerenstvo je dužno pripremiti tekst natječaja i isti objaviti na web stranici škole najkasnije do 
24. rujna 2024. godine, provesti postupak otvaranja i pregleda zaprimljenih ponuda, sačiniti zapisnik te prijedlog odluke o odabiru najpovoljnije ponude koje dostavlja Školskom odboru.
IV
Ova odluka stupa na snagu danom donošenja.


Točka 2.

Školski odbor jednoglasno izglasava osiguravatelja Wiener osiguranje d.d. kao najpovoljnijeg osiguravatelja učenika u školskoj godini 2024./2025. 
1. Putem tajništva škole pristupit će se sklapanju police osiguranja za učenike u tekućoj školskoj godini.

